**คู่มือสำหรับประชาชน :**  การขอรับใบอนุญาตประกอบกิจการในเขตปลอดอากร

แก้ไขล่าสุด 16/06/2566

**หน่วยงานที่ให้บริการ :** กองสิทธิประโยชน์ทางภาษีอากรกรมศุลกากร กระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

ผู้ใดประสงค์จะขอรับใบอนุญาตประกอบกิจการในเขตปลอดอากร ให้ยื่นคำขอต่ออธิบดีกรมศุลกากรตามแบบแนบท้ายประกาศกรมศุลกากร ที่ 22/2565 พร้อมด้วยเอกสารและหลักฐาน

**คุณสมบัติและลักษณะต้องห้ามของผู้ยื่นคำขอรับใบอนุญาตจัดตั้งเขตปลอดอากร**

ผู้ยื่นคำขอรับใบอนุญาตประกอบกิจการในเขตปลอดอากร ต้องมีคุณสมบัติและไม่มีลักษณะต้องห้าม ดังต่อไปนี้

(1) คุณสมบัติ

(ก) เป็นนิติบุคคล กรณีเป็นบริษัทจำกัดต้องมีทุนจดทะเบียนที่ชำระแล้วเป็นเงินไม่ต่ำกว่าห้าล้านบาท  
เว้นแต่กรณีผู้ยื่นคำขอรับใบอนุญาตประกอบกิจการในเขตปลอดอากรในพื้นที่เขตพัฒนาเศรษฐกิจพิเศษหรือพื้นที่โครงการเมืองต้นแบบ สามเหลี่ยมมั่นคง มั่งคั่ง ยั่งยืน ต้องมีทุนจดทะเบียนที่ชำระแล้วเป็นเงินไม่ต่ำกว่าหนึ่งล้านบาท

(ข) เป็นกิจการที่มีฐานะการเงินที่มั่นคง โดยพิจารณาจากงบการเงินที่ผู้สอบบัญชีรับอนุญาตรับรอง  
ซึ่งต้องไม่มีผลการดำเนินงานขาดทุนสะสมเกินกว่าร้อยละห้าสิบของทุนจดทะเบียนที่ชำระแล้ว สำหรับนิติบุคคลที่จดทะเบียนใหม่และยังไม่มีงบการเงินที่ผู้สอบบัญชีรับอนุญาตรับรอง ให้เสนอรายงานการศึกษาความเป็นไปได้ของโครงการประกอบการพิจารณาแทน ทั้งนี้ รูปแบบและสาระสำคัญของรายงานการศึกษาความเป็นไปได้ของโครงการให้เป็นไปแบบแนบท้ายประกาศกรมศุลกากร ที่ 112/2561

(ค) ได้รับความยินยอมให้ประกอบกิจการจากผู้ได้รับใบอนุญาตจัดตั้งเขตปลอดอากร

(ง) เป็นผู้มีกรรมสิทธิ์หรือสิทธิครอบครองในที่ดินหรือพื้นที่ที่ขอประกอบกิจการในเขตปลอดอากร

กรณีผู้ได้รับใบอนุญาตจัดตั้งเขตปลอดอากรโอนกรรมสิทธิ์หรือสิทธิบริหารจัดการพื้นที่ที่ได้รับอนุญาต  
ให้จัดตั้งเขตปลอดอากร หรือมีการเช่าช่วงพื้นที่ที่ได้รับอนุญาตให้จัดตั้งเขตปลอดอากร ผู้ยื่นคำขอรับใบอนุญาตต้องได้รับความยินยอมเป็นหนังสือจากผู้รับโอนกรรมสิทธิ์หรือผู้รับโอนสิทธิบริหารจัดการหรือผู้เช่าช่วงทุกช่วงสิทธิเพิ่มเติมให้ครบถ้วน

(จ) ต้องดำเนินกิจการที่สอดคล้องกับวัตถุประสงค์ในการจัดตั้งเขตปลอดอากร

(2) ลักษณะต้องห้าม

(ก) เป็นผู้อยู่ในระหว่างถูกสั่งพักใช้ใบอนุญาต

(ข) เคยถูกเพิกถอนใบอนุญาต เว้นแต่ถูกเพิกถอนใบอนุญาตมาแล้วก่อนวันยื่นคำขอรับใบอนุญาตเกินสามปี

**หลักเกณฑ์และเงื่อนไขการขอรับใบอนุญาตประกอบกิจการในเขตปลอดอากร**

1. ผู้ขอรับใบอนุญาตต้องจัดให้มีระบบการควบคุมสินค้าคงคลังที่เหมาะสมกับประเภทกิจการเกี่ยวกับ  
การนำของเข้า การส่งของออกและของคงเหลือ และสามารถจัดทำรายงานตามแบบมาตรฐานหรือระบบควบคุมที่ทันสมัยอย่างอื่น

กรณีเขตปลอดอากรเพื่อการประกอบพาณิชยกรรม ผู้ขอรับใบอนุญาตจัดตั้งเขตปลอดอากรหรือ  
ผู้ขอรับใบอนุญาตประกอบกิจการในเขตปลอดอากร ต้องจัดให้มีระบบการควบคุมสินค้าคงคลัง และระบบควบคุมทางศุลกากร ดังนี้

1.1 ระบบการควบคุมสินค้าคงคลัง

ต้องจัดให้มีระบบการควบคุมสินค้าคงคลังให้เป็นไปตามประกาศกรมศุลกากรว่าด้วยการกำหนดมาตรฐานขั้นต่ำของระบบงานด้านการควบคุมทางศุลกากร เพื่อรองรับการปฏิบัติพิธีการศุลกากรทางอิเล็กทรอนิกส์

1.2 ระบบควบคุมทางศุลกากร

1.2.1 ระบบควบคุมทางศุลกากรสำหรับสินค้าประเภท รถยนต์ใหม่สำเร็จรูปตามประเภทพิกัดศุลกากร 8702 8703 และ 8704

(1) ต้องจัดให้มีระบบโทรทัศน์วงจรปิด (CCTV) ให้เป็นไปตามประกาศกรมศุลกากรว่าด้วยการกำหนดมาตรฐานขั้นต่ำของระบบงานด้านการควบคุมทางศุลกากร เพื่อรองรับการปฏิบัติพิธีการศุลกากร  
ทางอิเล็กทรอนิกส์

(2) ต้องมีระบบการถ่ายภาพและจัดเก็บภาพรถยนต์ใหม่สำเร็จรูป ขณะผ่านประตูเข้า-ออก รวมถึงตำแหน่งที่จอดรถ โดยต้องถ่ายภาพตำแหน่งที่จอดรถอย่างน้อยทุก ๆ เจ็ดวัน

(3) ต้องมีระบบตรวจจับสถานะตำแหน่งของรถยนต์ใหม่สำเร็จรูป และต้องสามารถจัดเก็บและเรียกดูข้อมูล ประวัติ สถานะ ตำแหน่งของรถยนต์นั่งสำเร็จรูปได้ตลอดเวลา (Real-Time System)

1.2.2 ระบบควบคุมทางศุลกากรสำหรับสินค้าประเภทสุรา ไวน์ บุหรี่ หรือของที่มีความเสี่ยงตามประกาศกำหนดประเภทหรือชนิดแห่งของที่จะนำเข้าไปในเขตปลอดอากรและการควบคุมของที่มีความเสี่ยง

(1) ต้องจัดให้มีระบบโทรทัศน์วงจรปิด (CCTV) ให้เป็นไปตามประกาศกรมศุลกากรว่าด้วยการกำหนดมาตรฐานขั้นต่ำของระบบงานด้านการควบคุมทางศุลกากรเพื่อรองรับการปฏิบัติพิธีการศุลกากร  
ทางอิเล็กทรอนิกส์

(2) ต้องมีระบบการถ่ายภาพและจัดเก็บภาพสินค้า หรือรถบรรทุกสินค้า ขณะผ่านประตูเข้า-ออก รวมถึงตำแหน่งที่จัดเก็บสินค้า โดยต้องถ่ายภาพตำแหน่งที่จัดเก็บสินค้าอย่างน้อยทุก ๆ สิบสี่วัน

(3) ต้องมีระบบตรวจจับสถานะตำแหน่งสินค้า และต้องสามารถจัดเก็บและเรียกดูข้อมูล ประวัติ สถานะ ตำแหน่งของสินค้า ได้ตลอดเวลา (Real-Time System)

(4) ต้องมีการควบคุมหีบห่อบรรจุสินค้าขณะนำเข้า-นำออก และภายในเขตปลอดอากร ดังนี้

(ก) กรณีนำเข้าเป็นกล่องหรือหีบห่อต้องมีการปิดผนึกที่มิดชิด

(ข) กรณีนำเข้าเป็นพาเลท (Pallet) หรือลักษณะที่ต้องมัดรวมสินค้านั้นไว้ด้วยกัน  
ต้องมีวัสดุห่อหุ้มที่โปร่งแสงสามารถมองเห็นจำนวนกล่องหรือหีบห่อได้ชัดเจน

(ค) หีบห่อสินค้าตาม (ก) และ (ข) ต้องมีอุปกรณ์สายรัดนิรภัยที่ใช้เทคโนโลยีอาร์เอฟไอดี (RFID Technology) หรือเทคโนโลยีอื่นที่สามารถระบุตัวตนของอุปกรณ์เช่นว่านั้นได้รัดไว้อย่างแน่นหนาและสามารถตรวจสอบข้อมูล ติดตามสถานะของอุปกรณ์สายรัดนิรภัยได้

(ง) หีบห่อสินค้าขณะเวลานำเข้า-นำออกรวมถึงการโอนย้ายสินค้าภายในเขตปลอดอากรต้องอยู่ในสภาพเดิมโดยไม่เปลี่ยนแปลง

1.2.3 ระบบควบคุมทางศุลกากรสำหรับของทั่วไป

(1) ต้องจัดให้มีระบบโทรทัศน์วงจรปิด (CCTV) ให้เป็นไปตามประกาศกรมศุลกากรว่าด้วยการกำหนดมาตรฐานขั้นต่ำของระบบงานด้านการควบคุมทางศุลกากร เพื่อรองรับการปฏิบัติพิธีการศุลกากร  
ทางอิเล็กทรอนิกส์

(2) ต้องมีระบบการถ่ายภาพและจัดเก็บภาพสินค้า หรือรถบรรทุกสินค้า ขณะผ่านประตูเข้า-ออก รวมถึงตำแหน่งที่จัดเก็บสินค้า โดยต้องถ่ายภาพตำแหน่งที่จัดเก็บสินค้าอย่างน้อยทุก ๆ สามสิบวัน

(3) ต้องสามารถตรวจสอบข้อมูลการนำเข้า-นำออก และตำแหน่งที่จัดเก็บสินค้าได้

ทั้งนี้ ข้อมูลตามข้อ 1.2 ต้องเชื่อมโยงกับรายงานของระบบการควบคุมสินค้าคงคลังตามข้อ 1.1 ได้”

2. ผู้ขอรับใบอนุญาตต้องจัดให้มีเครื่องมือ เครื่องใช้ และอุปกรณ์ที่ทันสมัย เพื่อให้พนักงานศุลกากร  
ใช้สนับสนุนการปฏิบัติงาน เช่น ระบบการเก็บเอกสารข้อมูลการนำของเข้าและส่งของออก การจำหน่าย  
ในประเทศ การใช้สิทธิลดอัตราอากรและการยกเว้นอากร การทำลาย และระบบกล้องวงจรปิดที่มีประสิทธิภาพ

3. เมื่อได้ดำเนินการตามข้อ 1 และ ข้อ 2 แล้ว ให้ผู้ยื่นคำขอแจ้งพนักงานศุลกากรตรวจสอบการดำเนินการดังกล่าวต่อไป

**วิธีการยื่นคำขอรับใบอนุญาตประกอบกิจการในเขตปลอดอากร**

1. ผู้ประสงค์จะขออนุญาตประกอบกิจการในเขตปลอดอากร ให้ยื่นคำขอตามแบบแนบท้ายประกาศกรมศุลกากร ที่ 22/2565 พร้อมด้วยเอกสารและหลักฐาน ณ กองสิทธิประโยชน์ทางภาษีอากร กรมศุลกากร

การยื่นคำขออนุญาตประกอบกิจการในพื้นที่เขตพัฒนาเศรษฐกิจพิเศษหรือโครงการเมืองต้นแบบ สามเหลี่ยมมั่นคง มั่งคั่ง ยั่งยืน อาจยื่นคำขอรับใบอนุญาต ณ ด่านศุลกากร หรือสำนักงานศุลกากรที่กำกับดูแลพื้นที่ก็ได้

2. ผู้ประสงค์จะขออนุญาต ให้ยื่นคำขอ พร้อมด้วยยื่น/แสดง เอกสารและหลักฐาน ดังต่อไปนี้

2.1 รายละเอียดการขอรับใบอนุญาตประกอบกิจการในเขตปลอดอากรอย่างละ 2 ชุด

2.1.1 วัตถุประสงค์

2.1.2 ประเภทของกิจการ

2.1.3 แผนงานและกระบวนการผลิต

2.1.4 กำลังการผลิตและจำนวนเครื่องจักร เครื่องมือ เครื่องใช้ และอุปกรณ์ที่จำเป็นต้องใช้  
ในกระบวนการผลิต รวมถึงประมาณการขยายกำลังการผลิตเพิ่มเติมในภายหน้า

2.1.5 แหล่งเงินทุน สถาบันการเงินที่ส่งเสริมสนับสนุน

2.2 เอกสารประกอบการพิจารณา อย่างละ 2 ชุด เว้นแต่รายการที่ 2.2.6 จำนวน 3 ชุด

2.2.1 แสดงและรับรอง หนังสือรับรองการจดทะเบียน และบัญชีรายชื่อผู้ถือหุ้น (แบบ บอจ.5) ออกโดยกระทรวงพาณิชย์ ไม่เกิน 6 เดือน ก่อนวันที่ยื่นคำขอ

2.2.2 แสดงและรับรอง บัตรประจำตัวประชาชนหรือหนังสือเดินทางของกรรมการนิติบุคคล  
ผู้มีอำนาจลงนาม

2.2.3 งบการเงินที่ผู้สอบบัญชีรับอนุญาตรับรอง หรือกรณีนิติบุคคลที่จดทะเบียนใหม่และยังไม่มีงบการเงินที่ผู้สอบบัญชีรับอนุญาตรับรอง ต้องเสนอรายงานการศึกษาความเป็นไปได้ของโครงการ

2.2.4 เอกสารแสดงกรรมสิทธิ์หรือสิทธิครอบครองในที่ดินหรือพื้นที่ที่ขอประกอบกิจการ  
ในเขตปลอดอากร กรณีผู้ได้รับใบอนุญาตจัดตั้งเขตปลอดอากรโอนกรรมสิทธิ์หรือสิทธิบริหารจัดการพื้นที่ที่ได้รับอนุญาตให้จัดตั้งเขตปลอดอากร หรือมีการเช่าช่วงพื้นที่ที่ได้รับอนุญาตให้จัดตั้งเขตปลอดอากร ผู้ยื่นคำขอรับใบอนุญาตต้องได้รับความยินยอมเป็นหนังสือจากผู้รับโอนกรรมสิทธิ์หรือผู้รับโอนสิทธิบริหารจัดการหรือผู้เช่าช่วงทุกช่วงสิทธิเพิ่มเติมให้ครบถ้วน

2.2.5 หนังสือยินยอมให้ประกอบกิจการในเขตปลอดอากรจากผู้ได้รับใบอนุญาตจัดตั้งเขตปลอดอากร

2.2.6 หนังสือให้ความยินยอมในการเปิดเผยข้อมูลเครดิตและข้อมูลส่วนบุคคล ตามแบบแนบท้ายประกาศกรมศุลกากร ที่ 112/2561

2.2.7 แบบแปลนแผนผังของสถานที่ตั้งสถานประกอบกิจการในเขตปลอดอากรขนาดไม่ต่ำกว่าขนาด A3 ที่ รับรองโดยผู้ได้รับใบอนุญาตจัดตั้งเขตปลอดอากร

2.2.8 หนังสืออนุญาตตามกฎหมายอื่นที่เกี่ยวข้อง

กรณีผู้ยื่นคำขอรับใบอนุญาตไม่ได้ยื่นเอกสารที่ส่วนราชการออกให้ พนักงานศุลกากรจะดำเนินการตรวจสอบเอกสารหลักฐานที่หน่วยงานราชการออกให้เพื่อประกอบการพิจารณา

**วิธีการอนุญาตประกอบกิจการในเขตปลอดอากร**

1. เมื่อพนักงานศุลกากรได้รับคำขอแล้วจะตรวจสอบรายละเอียดในคำขอ เอกสารและหลักฐาน  
ว่ามีความถูกต้องครบถ้วนแล้วหรือไม่

ในกรณีที่พนักงานศุลกากรตรวจสอบแล้วเห็นว่า รายละเอียดในคำขอ เอกสารหรือหลักฐาน  
ไม่ถูกต้องหรือไม่ครบถ้วน พนักงานศุลกากรจะแจ้งเป็นหนังสือให้ผู้ยื่นคำขอแก้ไขเพิ่มเติมคำขอ จัดส่งเอกสารหรือหลักฐานให้ถูกต้องและครบถ้วน ภายในกำหนดระยะเวลาสิบห้าวันนับแต่วันที่ได้รับแจ้ง

ในกรณีที่ผู้ยื่นคำขอไม่แก้ไขเพิ่มเติมคำขอ หรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดระยะเวลาสิบห้าวัน จะถือว่าผู้ยื่นคำขอละทิ้งคำขอ และจะจำหน่ายเรื่องออกจากสารบบ และพนักงานศุลกากรจะแจ้งเป็นหนังสือให้ผู้ยื่นคำขอทราบ

ในกรณีที่พนักงานศุลกากรตรวจสอบแล้วเห็นว่า รายละเอียดในคำขอ เอกสารและหลักฐานถูกต้องและครบถ้วน จะรับคำขอไว้พิจารณาต่อไป

2. เมื่อพนักงานศุลกากรรับคำขอไว้พิจารณาแล้ว จะตรวจสอบคุณสมบัติและลักษณะต้องห้ามของ  
ผู้ยื่นคำขอและการดำเนินการตามหลักเกณฑ์และเงื่อนไขการขอรับใบอนุญาตประกอบกิจการในเขตปลอดอากรแล้วจะเสนอความเห็นพร้อมคำขอ เอกสารหรือหลักฐานที่เกี่ยวข้อง ต่ออธิบดีเพื่อพิจารณาภายในสิบห้าวันทำการ นับแต่วันที่ได้ตรวจสอบคุณสมบัติและลักษณะต้องห้ามของผู้ยื่นคำขอและการดำเนินการหลักเกณฑ์และเงื่อนไขการขอรับใบอนุญาตประกอบกิจการในเขตปลอดอากรแล้ว

ในกรณีที่อธิบดีมีคำสั่งอนุญาต จะแจ้งคำสั่งเป็นหนังสือแก่ผู้ยื่นคำขอ ให้มาจัดทำสัญญาประกันและทัณฑ์บนตามข้อ 3

ในกรณีที่อธิบดีมีคำสั่งไม่อนุญาต จะแจ้งคำสั่งดังกล่าวเป็นหนังสือแก่ผู้ยื่นคำขอทราบ ทั้งนี้ จะระบุเหตุผลของการไม่อนุญาต รวมทั้งแจ้งสิทธิอุทธรณ์ การยื่นคำอุทธรณ์ และระยะเวลาสำหรับการอุทธรณ์  
ให้ผู้ยื่นคำขอทราบ

3. เมื่อผู้ยื่นคำขอได้รับหนังสือแจ้งคำสั่งอนุญาตแล้ว ต้องมาจัดทำสัญญาประกันและทัณฑ์บนตามแบบแนบท้ายประกาศกรมศุลกากร ที่ 22/2565 เพื่อประกันความเสียหายที่อาจเกิดขึ้น พร้อมทั้งชำระค่าธรรมเนียมใบอนุญาตและค่าธรรมเนียมรายปี ภายในสิบห้าวันนับแต่วันที่ได้รับหนังสือแจ้ง

4. เมื่อผู้ยื่นคำขอได้ดำเนินการตามข้อ 3 แล้ว อธิบดีจะลงนามรับสัญญาประกันและทัณฑ์บน และ  
ออกใบอนุญาตแก่ผู้ยื่นคำขอรับใบอนุญาต

กรณีผู้ยื่นคำขอไม่ดำเนินการหรือดำเนินการไม่ครบถ้วนตามที่กำหนด ให้ถือว่าผู้ยื่นคำขอรับใบอนุญาตไม่ประสงค์จะขอรับใบอนุญาต และให้จำหน่ายเรื่องออกจากสารบบ

**หมายเหตุ**

- ผู้ได้รับใบอนุญาตประกอบกิจการในเขตปลอดอากรเพื่อการประกอบพาณิชยกรรม ที่ได้ดำเนินการอยู่ในวันก่อนที่วันที่ประกาศกรมศุลกากร ที่ 22/2565 มีผลใช้บังคับ ต้องจัดให้มีระบบการควบคุมสินค้าคงคลัง และระบบควบคุมทางศุลกากร ก่อนวันที่ 1 ตุลาคม 2565

- แบบฟอร์มคำขออนุญาตประกอบกิจการในเขตปลอดอากร ตามแบบแนบท้ายประกาศกรมศุลกากร   
ที่ 22/2565 สามารถดาวน์โหลดได้จาก www.customs.go.th

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: เฉพาะช่องทางติดต่อ)  กองสิทธิประโยชน์ทางภาษีอากร : 82000000@customs.go.th  สำนักงานศุลกากรภาคที่ 1 : 72000000@customs.go.th  สำนักงานศุลกากรภาคที่ 2 : 73000000@customs.go.th  สำนักงานศุลกากรภาคที่ 3 : 74000000@customs.go.th  สำนักงานศุลกากรภาคที่ 4 : 75000000@customs.go.th  สำนักงานศุลกากรภาคที่ 5 : 75160000@customs.go.th | ***ระยะเวลาเปิดให้บริการ*** *เปิดให้บริการตลอด 24 ชั่วโมง* |
| |  | | --- | | **สถานที่ให้บริการ**  (หมายเหตุ: (เนื่องจากการพิจารณาคำขอใช้เวลา 2 ชม. เพื่อตรวจสอบความถูกต้องครบถ้วนของคำขอและเอกสารหลักฐาน))  กรมศุลกากร เลขที่ 1 ถนนสุนทรโกษา คลองเตย กรุงเทพฯ 10110/ติดต่อด้วยตนเอง ณ หน่วยงาน | | ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์* (*ยกเว้นวันหยุดที่ทางราชการกำหนด*) *ตั้งแต่เวลา* 08.30 – 14.30 *น.* (*มีพักเที่ยง*) |
| ***สถานที่ให้บริการ***  (หมายเหตุ: (เนื่องจากการพิจารณาคำขอใช้เวลา 2 ชม. เพื่อตรวจสอบความถูกต้องครบถ้วนของคำขอและเอกสารหลักฐาน))  *กองสิทธิประโยชน์ทางภาษีอากร หรือด่านศุลกากรในพื้นที่ เขตพัฒนาเศรษฐกิจพิเศษและพื้นที่โครงการเมืองต้นแบบ สามเหลี่ยมมั่นคง มั่งคั่ง ยั่งยืน/ติดต่อด้วยตนเอง ณ หน่วยงาน* | ***ระยะเวลาเปิดให้บริการ*** *เปิดให้บริการวัน จันทร์ ถึง วันศุกร์* (*ยกเว้นวันหยุดที่ทางราชการกำหนด*) *ตั้งแต่เวลา* 08.30 – 14.30 *น.* (*มีพักเที่ยง*) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 86 วันทำการ

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1 | |  | | --- | | **การตรวจสอบเอกสาร**  ตรวจสอบรายละเอียดในคำขอฯ เอกสาร และหลักฐาน ว่ามีความถูกต้องครบถ้วนหรือไม่  (หมายเหตุ: -) | | 2 ชั่วโมง | จุดรับคำขอ ของกรมศุลกากร |
| 2 | **การตรวจสอบเอกสาร**   |  | | --- | | กรณีรายละเอียดในคำขอ เอกสาร หรือหลักฐานไม่ถูกต้อง หรือครบถ้วน จะแจ้งเป็นหนังสือให้ผู้ยื่นคำขอ แก้ไขเพิ่มเติมคำขอ จัดส่งเอกสาร หรือหลักฐานให้ถูกต้องและครบถ้วนภายใน 15 วัน นับแต่วันที่ได้รับหนังสือแจ้ง  (หมายเหตุ: (ในกรณีผู้ที่ยื่นคำขอไม่แก้ไขเพิ่มเติมคำขอ หรือ ไม่จัดส่งเอกสารหรือหลักฐานให้ถูกต้องและครบถ้วนภายใน 15 วัน นับแต่วันที่ได้รับแจ้ง ถือว่าผู้ยื่นคำขอละทิ้งคำขอ และจำหน่ายเรื่องออกจากสารบบ โดยแจ้งเป็นหนังสือให้ผู้ยื่นคำขอทราบ)) | | 1 วัน | จุดรับคำขอ ของกรมศุลกากร |
| 3 | |  | | --- | | **การพิจารณา**  หากรายละเอียดในคำขอฯ เอกสารและหลักฐาน ถูกต้องและครบถ้วน พนักงานศุลกากรเสนอความเห็นต่ออธิบดีเพื่อพิจารณา  (หมายเหตุ: (15 วันนับแต่วันที่ได้รับเอกสารถูกต้องครบถ้วน ผู้ขอรับใบอนุญาตผ่านการตรวจสอบคุณสมบัติและลักษณะต้องห้าม รวมทั้งหลักเกณฑ์และเงื่อนไข)) | | 15 วันทำการ | จุดรับคำขอ ของกรมศุลกากร |
| 4 | **การพิจารณา**  อธิบดีพิจารณาอนุญาต/ไม่อนุญาต  (หมายเหตุ: -) | 7 วัน | จุดรับคำขอ ของกรมศุลกากร |
| 5 | **การพิจารณา**   |  | | --- | | พนักงานศุลกากรมีหนังสือแจ้งผลการพิจารณาให้ผู้ยื่นคำขอทราบ เพื่อให้ผู้ยื่นคำขอไปจัดทำสัญญาประกันและทัณฑ์บน ชำระค่าธรรมเนียมใบอนุญาตและค่าธรรมเนียมรายปี ภายใน 15 วัน นับแต่วันที่ได้รับหนังสือแจ้ง  (หมายเหตุ: -) | | 7 วัน | จุดรับคำขอ ของกรมศุลกากร |
| 6 | **การลงนาม**  เมื่อผู้ยื่นคำขอดำเนินการตามข้อ 5 เรียบร้อยแล้ว พนักงานศุลกากรจะเสนออธิบดีลงนามรับสัญญาประกันและทัณฑ์บน พร้อมออกใบอนุญาต และกำหนดเลขทะเบียนสิทธิประโยชน์ทางภาษีอากร  (หมายเหตุ: (กรณีผู้ยื่นคำขอไม่ดำเนินการหรือดำเนินการไม่ครบถ้วนตามที่กำหนดภายใน 15 วัน ถือว่าผู้ยื่นคำขอละทิ้งคำขอ และจำหน่ายเรื่องออกจากสารบบ โดยแจ้งเป็นหนังสือให้ผู้ยื่นคำขอทราบ)) | 7 วัน | จุดรับคำขอ ของกรมศุลกากร |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1 | หนังสือรับรองการจดทะเบียนนิติบุคคล  ฉบับจริง 1 ฉบับ  สำเนา 0 ฉบับ  หมายเหตุ (- ออกให้ไว้ไม่เกิน 6 เดือนนับแต่วันยื่นคำขอ  - เจ้าพนักงานศุลกากรจะถ่ายสำเนาเอกสารจากฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้าเจ้าพนักงานศุลกากร พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล) ) | กรมพัฒนาธุรกิจการค้า |
| 2 | บัตรประจำตัวประชาชน  ฉบับจริง 1 ฉบับ  สำเนา 0 ฉบับ  หมายเหตุ (- ยังไม่หมดอายุ  - เจ้าพนักงานศุลกากรจะถ่ายสำเนาเอกสารจากเอกสารฉบับจริง โดยผู้ยื่นคำขอต้องรับรองสำเนาโดยการเซ็นชื่อต่อหน้า เจ้าพนักงานศุลกากรเท่านั้น) | กรมการปกครอง |
| 3 | หนังสือเดินทาง  ฉบับจริง 1 ฉบับ  สำเนา 0 ฉบับ  หมายเหตุ (- ยังไม่หมดอายุ  - กรณีเป็นบุคคลต่างด้าวให้ใช้หนังสือเดินทางพร้อมใบอนุญาตทำงาน ในประเทศไทยของกรรมการผู้มีอำนาจกระทำการแทนบริษัท  - เจ้าพนักงานศุลกากรจะถ่ายสำเนาเอกสารจากเอกสารฉบับจริง โดยผู้ยื่นคำขอต้องรับรองสำเนา โดยการเซ็นชื่อต่อหน้า เจ้าพนักงานศุลกากร เท่านั้น) | - |
| 4 | บัญชีรายชื่อผู้ถือหุ้น (แบบ บอจ. 5)  ฉบับจริง 0 ฉบับ  สำเนา ~~1~~ 2 ฉบับ  หมายเหตุ (-ออกให้ไว้ไม่เกิน 6 เดือนนับแต่วันยื่นคำขอ  - ผู้ยื่นคำขอต้องรับรองสำเนา โดยการเซ็นชื่อ พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรอง การจดทะเบียนนิติบุคคล)) | - |
| 5 | หนังสือมอบอำนาจ (กรณีมอบอำนาจ)  ฉบับจริง 1 ฉบับ  สำเนา 0 ฉบับ  หมายเหตุ (ติดอากรแสตมป์ที่ถูกต้องตามกฎหมาย) | - |
| 6 | สำเนาบัตรประจำตัวประชาชนของผู้มอบอำนาจ  ฉบับจริง 0 ฉบับ  สำเนา 1 ฉบับ  หมายเหตุ (ผู้มอบอำนาจลงนามรับรองสำเนาบัตรประจำตัวประชาชน) | - |
| 7 | แบบคำขอรับใบอนุญาตประกอบกิจการในเขตปลอดอากร  ฉบับจริง 2 ชุด  สำเนา 0 ชุด  หมายเหตุ (ผู้ยื่นคำขอต้องลงนามรับรองในเอกสารฉบับจริง พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | กรมศุลกากร |
| 8 | รายละเอียดการขอรับใบอนุญาตประกอบกิจการในเขตปลอดอากร ประกอบด้วย วัตถุประสงค์ ประเภทของกิจการ และแผนงานและกระบวนการผลิต กำลังการผลิตและจำนวนเครื่องจักร เครื่องมือ เครื่องใช้ และอุปกรณ์ที่จำเป็นต้องใช้ในกระบวนการผลิต รวมถึงประมาณการขยายกำลังการผลิตเพิ่มเติมในภายหน้า แหล่งเงินทุน สถาบันการเงินที่ส่งเสริมสนับสนุน  ฉบับจริง 2 ชุด  สำเนา 0 ชุด  หมายเหตุ (ผู้ยื่นคำขอต้องลงนามรับรองในเอกสารฉบับจริง พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | - |
| 9 | หนังสือสำคัญแสดงกรรมสิทธิ์หรือสิทธิครอบครองในพื้นที่ที่ขอจัดตั้ง  ฉบับจริง 0 ฉบับ  สำเนา 2 ฉบับ  หมายเหตุ (- กรณีนำที่ดินไปจำนอง ให้แสดงหนังสือยินยอมจาก ผู้รับจำนองให้นำที่ดินดังกล่าวมาประกอบกิจการในเขตปลอดอากรได้  - กรณีที่ที่ดินจัดตั้งประกอบด้วยโฉนดหลายฉบับ ให้บริษัทแสดงแจกแจงรายละเอียดเป็นรูปภาพว่าพื้นที่จัดตั้งอยู่บนบริเวณใดบ้าง  - ผู้ยื่นคำขอต้องรับรองสำเนาโดยการเซ็นชื่อ พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรอง การจดทะเบียนนิติบุคคล)) | - |
| 10 | หนังสือยินยอมให้ประกอบกิจการในเขตปลอดอากรจากผู้ได้รับใบอนุญาตจัดตั้งเขตปลอดอากร  ฉบับจริง 1 ฉบับ  สำเนา 0 ฉบับ  หมายเหตุ - | - |
| 11 | หนังสือให้ความยินยอมในการเปิดเผยข้อมูลเครดิตและข้อมูลส่วนบุคคล  ฉบับจริง 2 ฉบับ  สำเนา 0 ฉบับ  หมายเหตุ | - |
| 12 | ใบอนุญาตจากการนิคมอุตสาหกรรมแห่งประเทศไทย (ถ้ามี)  ฉบับจริง 0 ฉบับ  สำเนา 2 ฉบับ  หมายเหตุ (ผู้ยื่นคำขอต้องรับรองสำเนาโดยการเซ็นชื่อ พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | - |
| 13 | งบการเงินที่ผู้สอบบัญชีรับอนุญาตรับรอง ย้อนหลัง 3 ปี  ฉบับจริง 0 ชุด  สำเนา 2 ชุด  หมายเหตุ (-กรณีนิติบุคคลที่จดทะเบียนใหม่และยังไม่มีงบการเงิน  ที่ผู้สอบบัญชีรับอนุญาตรับรองต้องเสนอรายงานการศึกษาความเป็นไปได้ของโครงการตามแบบแนบท้ายประกาศกรมศุลกากร ที่ 112/2561)  - ผู้ยื่นคำขอต้องรับรองสำเนาโดยการเซ็นชื่อ พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | - |
| 14 | แบบแปลนแผนผัง ขนาด A3  ฉบับจริง 3 ฉบับ  สำเนา 0 ฉบับ  หมายเหตุ (ผู้ยื่นคำขอต้องลงนามรับรองในเอกสารฉบับจริง พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | - |
| 15 | หนังสืออนุญาตตามกฎหมายอื่นที่เกี่ยวข้อง (ถ้ามี)  ฉบับจริง 0 ฉบับ  สำเนา 2 ฉบับ  หมายเหตุ (ผู้ยื่นคำขอต้องรับรองสำเนาโดยการเซ็นชื่อ พร้อมประทับตรานิติบุคคล (ถ้าต้องประทับตรานิติบุคคลตามที่กำหนดไว้ในหนังสือรับรองการจดทะเบียนนิติบุคคล)) | - |

**ค่าธรรมเนียม**

|  |  |  |
| --- | --- | --- |
| **ลำดับ** | **รายละเอียดค่าธรรมเนียม** | **ค่าธรรมเนียม (บาท)** |
| 1 | ค่าธรรมเนียมใบอนุญาต | 5,000 บาท |
| 2 | ค่าธรรมเนียมรายปี | 15,000 บาท |